Аднак сёньня ўвечары Ганна чакае гасьцей. Хутчэй за ўсё, заседзяцца да глыбокай ночы, бо заўтра субота, і нікому ня трэба сьпяшацца. У такіх акалічнасьцях адцягнуцца на пару хвілінаў, адправіць ліст яшчэ можна, а напісаць – ужо не. Таму давялося выдумляць пасланьне Руце раніцою, з гэтай нагоды Ганна нават устала ажно на паўгадзіны раней, і калі гэта ня подзьвіг у імя сяброўства, то што тады подзьвіг.